32005D0828
L 311/37
JURNALUL OFÍCIAL AL UNIUNII EUROPENE
DECIZIA COMISIEI
din 23 noiembrie 2005
de modificare a Deciziei 2005/393/CE privind zonele de restricție stabilite pentru febra catarală ovină în Spania
[notificată cu numărul C(2005) 4481]
(Text cu relevanță pentru SEE)
(2005/828/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 2000/75/CE a Consiliului din 20 noiembrie 2000 de stabilire a unor dispoziții specifice privind măsurile de combatere și de eradicare a febrei catarale ovine sau boala limbii albastre (1), în special articolul 8 alineatul (2) litera (d), articolul 8 alineatul (3) și articolul 19 al treilea paragraf,
întrucât:
(1)
Directiva 2000/75/CE a stabilit dispoziții specifice privind măsurile de combatere și de eradicare a febrei catarale ovine în Comunitate, în special instituirea zonelor de protecție și de supraveghere, precum și o interdicție de ieșire pentru animalele din zonele respective.
(2)
Decizia 2005/393/CE a Comisiei din 23 mai 2005 privind zonele de protecție și de supraveghere pentru febra catarală ovină și condițiile aplicabile circulației din sau prin aceste zone (2) prevede delimitarea marilor zone geografice în care statele membre trebuie să stabilească zone de protecție și de supraveghere („zone de restricție”) pentru febra catarală ovină.
(3)
Spania a informat Comisia că virusul a fost detectat într-un anumit număr de zone noi, situate în jurul zonei de restricție privind serotipul 4.
(4)
În consecință, trebuie extinsă zona de restricție ținându-se seama de datele disponibile privind ecologia vectorului și evoluția activității sale sezoniere.
(5)
Prin urmare, Decizia 2005/393/CE trebuie modificată în consecință.
(6)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
În anexa I la Decizia 2005/393/CE, partea din zona E care privește Spania se înlocuiește cu textul următor:
„Spania:
-
Provinciile Cádiz, Málaga, Sevilla, Huelva, Córdoba, Cáceres, Badajoz;
-
Provincia Jaen (comarcas Jaen și Andujar);
-
Provincia Toledo (comarcas Almorox, Belvis de Jara, Gálvez, Mora, Los Navalmorales, Ocaña, Oropesa, Quintanar de la Orden, Madridejos, Talavera de la Reina, Toledo, Torrijos și Juncos);
-
Provincia Avila (comarcas Arenas de San Pedro, Candelada, Cebreros, Las Navas del Marqués, Navaluenga și Sotillo de la Adrada);
-
Provincia Ciudad Real (comarcas Almadén, Almodóvar del Campo, Ciudad Real, Horcajo de los Montes, Malagón, Manzanares și Piedrabuena);
-
Provincia Salamanca (comarcas Bejar, Ciudad Rodrigo și Sequeros);
-
Provincia Madrid (comarcas Aranjuez, El Escorial, Grinon, Navalcarnero și San Martin de Valdeiglesias).”
Articolul 2
Prezenta decizie se aplică de la 29 noiembrie 2005.
Articolul 3
Prezenta decizie se adresează statelor membre.
Adoptată la Bruxelles, 23 noiembrie 2005.